pythainlp/thai-wiki-dataset-v3 huggingface dataset:
เทศบาลตำบลขามทะเลสอ

เทศบาลตำบลขามทะเลสอ เป็นเทศบาลตำบลแห่งหนึ่ง ตั้งอยู่ในอำเภอขามทะเลสอ จังหวัดนครราชสีมา
== ประวัติ ==
พ.ศ. 2506 เทศบาลตำบลขามทะเลสอ เดิมเป็นส่วนหนึ่งของตำบลขามทะเลสอ กิ่งอำเภอขามทะเลสอ ต่อมาได้มีประกาศกระทรวงมหาดไทย ลงวันที่ 22 มีนาคม 2506 เรื่องจัดตั้งสุขาภิบาลขามทะเลสอ กิ่งอำเภอขามทะเลสอ อำเภอสูงเนิน จังหวัดนครราชสีมา ได้จัดตั้งสุขาภิบาลขามทะเลสอขึ้น เพื่อประโยชน์ในการบำรุงท้องถิ่นให้เจริญยิ่งขึ้น มีพื้นที่ 5.18 ตารางกิโลเมตร
พ.ศ. 2542 ได้รับการยกฐานะเป็นเทศบาลตำบลขามทะเลสอ ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ได้ประกาศในพระราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 และมีผลบังคับใช้ตั้งแต่วันที่ 25 พฤษภาคม 2542 เป็นต้นไป
== ที่ตั้ง ==
มีพื้นที่ 5.18 ตารางกิโลเมตร หรือ 3,243 ไร่ 50 ตารางวา หรือประมาณร้อยละ 2.59 ของพื้นที่อำเภอขามทะเลสอ (อำเภอขามทะเลสอมีพื้นที่ประมาณ 200 ตารางกิโลเมตร) หรือประมาณร้อยละ 0.025 ของพื้นที่จังหวัดนครราชสีมา (จังหวัดนครราชสีมามีพื้นที่ประมาณ 20,493.9 ตารางกิโลเมตร
ทิศเหนือ จดองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
ทิศใต้ จดองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
ทิศตะวันออก จดองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
ทิศตะวันตก จดองค์การบริหารส่วนตำบลตำบลโป่งแดง และองค์การบริหารส่วนตำบลตำบลขามทะเลสอ อำเภอขามทะเลสอ จังหวัดนครราชสีมา
== อ้างอิง ==
ขามทะเลสอ
ขามทะเลสอ
พรรคประชาชนแห่งอินโดนีเซียเสรี

พรรคประชาชนแห่งอินโดนีเซียเสรี (Party of the People of Free Indonesia; Partai Rakyat Indonesia Merdeka, PRIM) เป็นพรรคการเมืองในอินโดนีเซีย โดยมีฐานเสียงเป็นชาวซุนดาในชวาตะวันตก ในการเลือกตั้ง พ.ศ. 2498 พรรคนี้ได้คะแนนเสียง 0.2% และได้ 1 ที่นั่ง   หลังการเลือกตั้ง พรรคนี้ได้เข้าร่วมกับกลุ่มของผู้สนับสนุนการประกาศ ( Fraction of Upholders of the Proclamation) 
==อ้างอิง==
ขบวนการทางการเมืองในประเทศอินโดนีเซีย
เทศบาลตำบลครบุรีใต้

เทศบาลตำบลครบุรีใต้ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา
== ประวัติ ==
== ที่ตั้งและอาณาเขต ==
เทศบาลตำบลครบุรีใต้ ตั้งอยู่ห่าง อำเภอครบุรี ประมาณ 12 กิโลเมตร
ทิศเหนือ จดตำบลครบุรี และเขตเทศบาลตำบลไทรโยง-ไชยวาล อำเภอครบุรี จังหวัดนครราชสีมา
ทิศใต้ จดตำบลจระเข้หิน อำเภอครบุรี จังหวัดนครราชสีมา
ทิศตะวันออก จดตำบลอรพิมพ์ ตำบลครบุรี กับตำบลจระเข้หิน อำเภอครบุรี จังหวัดนครราชสีมา
ทิศตะวันตก จดตำบลอุดมทรัพย์ อำเภอวังน้ำเขียว และตำบลสะแกราช อำเภอปักธงชัย จังหวัดนครราชสีมา
== อ้างอิง ==
ครบุรีใต้
เทศบาลตำบลแชะ

เทศบาลตำบลแชะ เป็นเทศบาลตำบลแห่งหนึ่ง ตั้งอยู่ในอำเภอครบุรี จังหวัดนครราชสีมา และเป็นที่ตั้งที่ว่าการอำเภอครบุรี
== ประวัติ ==
ตำบลแชะ สืบประวัติจากชาวบ้านแชะ และผู้เฒ่าผู้แก่หลายคนให้ความเห็นตรงกันว่า คำว่า “แชะ” ตามภาษาพื้นบ้านจะออกเสียง “แฉะ” แปลว่า พื้นดินชื้นแฉะ บ้านแชะมีพื้นที่ต่ำ มีลำน้ำไหลผ่าน หน้าฝนฝนจะตกชุก มีน้ำขังเจิ่งนอง มีทั้งโคลนตม ระยะแรกบ้านเมืองเป็นป่าดงกว้างขวาง ถนนหนทางไม่มี จะมีเฉพาะทางเกวียน ในหมู่บ้านแชะเพียงสายเดียวเท่านั้น ในหน้าฝนถนนจะ “เปียกแฉะ” ตลอด ทำให้การเดินทางลำบาก ผู้คนที่สัญจรผ่านทางนี้ จึงเรียกหมูบ้านนี้ว่า “บ้านแฉะ”ตามสภาพพื้นที่ แต่ภาษาหนังสือเขียนว่า “แชะ” แม้แต่ที่ทำการป่าไม้ ก็ยังปรากฏข้อความตามภาษาชาวบ้านว่า “ด่านป่าไม้แฉะ” ติดตรงประตูทางเข้าบริเวณที่ทำการป่าไม้ปรากฏให้เห็นจนถึง พ.ศ. 2478
เทศบาลตำบลแชะ เดิมเป็นสุขาภิบาลแชะ ตามประกาศกระทรวงมหาดไทย เรื่อง จัดตั้งสุขาภิบาลแชะ อำเภอครบุรี จังหวัดนครราชสีมา ลงวันที่ 30 สิงหาคม 2499 ได้รับการประกาศในราชกิจจานุเบกษาเล่ม 73 ตอนที่ 75 ลงวันที่ 20 กันยายน 2499 ต่อมา สุขาภิบาลแชะได้รับการยกฐานะเป็นเทศบาลตำบลแชะ ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา เล่ม 116 ตอนที่ 9 ก. วันที่ 24 กุมภาพันธ์ 2542 มีผลตั้งแต่วันที่ 25 พฤษภาคม 2542 เป็นต้นมา และใช้อาคารที่ว่าการอำเภอครบุรี (หลังเดิม) เป็นสำนักงาน
== ที่ตั้ง ==
เทศบาลตำบลแชะ ตั้งอยู่ห่างจังหวัดนครราชสีมา ประมาณ 57 กิโลเมตร
ทิศเหนือ จดองค์การบริหารส่วนตำบลแชะ อำเภอครบุรี จังหวัดนครราชสีมา
ทิศใต้ จดองค์การบริหารส่วนตำบลบ้านใหม่ อำเภอครบุรี จังหวัดนครราชสีมา
ทิศตะวันออก จดองค์การบริหารส่วนตำบลบ้านใหม่ อำเภอครบุรี จังหวัดนครราชสีมา
ทิศตะวันตก จดองค์การบริหารส่วนตำบลแชะ อำเภอครบุรี จังหวัดนครราชสีมา
== อ้างอิง ==
แชะ
เทศบาลตำบลเสิงสาง

เทศบาลตำบลเสิงสาง เป็นเทศบาลตำบลแห่งหนึ่ง ตั้งอยู่ในอำเภอเสิงสาง จังหวัดนครราชสีมา
== ประวัติ ==
ท้องที่อำเภอเสิงสาง เดิมเป็นตำบลหนึ่งของอำเภอโชคชัย คือตำบลสระตะเคียน ต่อมาแยกไปขึ้น กิ่งอำเภอแชะ (อำเภอครบุรีในปัจจุบัน) และกระทรวงมหาดไทยได้ประกาศยกท้องที่ตำบลสระตะเคียนขึ้นเป็นกิ่งอำเภอเสิงสาง เมื่อ พ.ศ. 2519 และประกาศขึ้นเป็นอำเภอเสิงสาง เมื่อวันที่ 25 มีนาคม พ.ศ. 2522 เทศบาลตำบลเสิงสาง ได้ยกฐานะจากสุขาภิบาลเสิงสาง ตามพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ตั้งแต่วันที่ 25 พฤษภาคม 2542 เป็นต้นมา มีพื้นที่ครอบคลุม 8 หมู่บ้าน และได้แบ่งชุมชนเป็น 9 ชุมชน
== อ้างอิง ==
เสิงสาง
เสิงสาง
มณฑลอันนัม

มณฑลอันนัม (Annam) เป็นชื่อเรียกดินแดนของชาวเวียดที่แพร่ขยายออกมาจากบริเวณเดิมแถบลุ่มแม่น้ำแดงและแม่น้ำดำ ซึ่งเคยถูกปกครองในฐานะมณฑลหนึ่งของจีน ได้แก่ดินแดนที่ต่อมาจะถูกเรียกว่าตังเกี๋ย ชาวจีนเรียกบริเวณที่ชาวเวียดอาศัยอยู่ว่าอันหนันหมายถึงภาคใต้ที่ปราบสงบแล้ว แต่ชาวตะวันตกออกเสียงเป็นอันนัม
จีนปกครองเวียดนามเป็นเวลาประมาณ 600 ปี ตั้งแต่สมัยราชวงศ์จิ้นจนถึงสมัยราชวงศ์ถัง จนเวียดนามสามารถประกาศเอกราชจากจีนได้ประมาณ พ.ศ. 1482
== หลังได้รับเอกราช ==
ตั้งแต่ พ.ศ. 1597 ชาวเวียดเรียกอาณาจักรของตนว่าไดโกเวียดหรือไดเวียดซึ่งมีพรมแดนทางใต้ติดกับอาณาจักรจามปา ถึงแม้ว่าเวียดนามจะแยกตัวออกไปจากจีนแล้ว จีนก็ยังเรียกอาณาจักรของชาวเวียดว่าอันหนันหรือหนันอัวะและเรียกผู้นำชาวเวียดว่าอันหนันก๊กหว่อง หลังจากที่พระเจ้าเวียดนามยาลองสามารถขึ้นครองราชย์ที่เว้ได้ใน พ.ศ. 2345 และเรียกอาณาจักรของพระองค์ว่าไดนาม เมื่อส่งบรรณาการไปจีน จีนรับรองความเป็นอิสระของไดนาม แต่จีนกลับเรียกว่าเวียดนาม ทำให้เวียดนามเป็นชื่อที่นิยมใช้มาจนปัจจุบัน
คำว่าอันนัมนั้นได้นำกลับมาใช้อีกครั้งหลังจากที่ฝรั่งเศสยึดครองเวียดนามได้และแบ่งการปกครองออกเป็นสามส่วน โดยคำว่าอันนัมใช้เรียกดินแดนภาคกลางของเวียดนาม ไม่ได้หมายถึงเวียดนามทั้งประเทศอีกต่อไป
== อ้างอิง ==
สุพรรณี กาญจนัษฐิติ. อันนัม ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 179 – 183
ประวัติศาสตร์เวียดนาม
ประวัติศาสตร์จีน
เทศบาลตำบลโนนไทย

เทศบาลตำบลโนนไทย เป็นเทศบาลตำบลแห่งหนึ่ง ตั้งอยู่ในอำเภอโนนไทย จังหวัดนครราชสีมา
== ประวัติ ==
เทศบาลตำบลโนนไทย อำเภอโนนไทย จังหวัดนครราชสีมา เดิมมีฐานะเป็นสุขาภิบาล มีพื้นที่ประมาณ 1.75 ตารางกิโลเมตร ประกอบด้วย 3 หมู่บ้าน ของตำบลโนนไทย คือ หมู่ที่ 1 บ้านสันเทียะ หมู่ที่ 2 บ้านโนนไทย และหมู่ที่ 10 บ้านโนนพริก ต่อมาได้รับการเปลี่ยนแปลงเป็นเทศบาลตำบลตามพระราชบัญญัติการเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศในราชกิจจานุเบกษาฉบับกฤษฎีกา เล่ม 166 ตอนที่ 9 ก เมื่อวันที่ 25 พฤษภาคม พ.ศ. 2542 โดยมีนางอนงค์ ธนกิจกำจร เป็นนายกเทศมนตรีคนแรก และมี เกียรติชัย สารีภาวงษ์ เป็นนายกเทศมนตรีคนปัจจุบันที่มีการเลือกตั้งมาจากประชาชน
== ที่ตั้ง ==
เทศบาลตำบลโนนไทย ตั้งอยู่ทางด้านทิศตะวันออกเฉียงเหนือของจังหวัดนครราชสีมา ห่างจากจังหวัดประมาณ 30 กิโลเมตร และห่างจากกรุงเทพมหานคร 280 กิโลเมตร ถนนเส้นสำคัญ คือ ทางหลวงแผ่นดินหมายเลข 205
ทิศเหนือ จรดองค์การบริหารส่วนตำบลโนนไทย อำเภอโนนไทย จังหวัดนครราชสีมา
ทิศใต้ จรดองค์การบริหารส่วนตำบลโนนไทย อำเภอโนนไทย จังหวัดนครราชสีมา
ทิศตะวันออก จรดองค์การบริหารส่วนตำบลโนนไทย อำเภอโนนไทย จังหวัดนครราชสีมา
ทิศตะวันตก จรดองค์การบริหารส่วนตำบลโนนไทย อำเภอโนนไทย จังหวัดนครราชสีมา
== ข้อมูลเพิ่มเติม ==
อำเภอโนนไทย
== อ้างอิง ==
โนนไทย
โนนไทย
เดอะฮาร์ตออฟเดอะแมตเทอร์ (อัลบั้ม)

เดอะฮาร์ตออฟเดอะแมตเทอร์  (The Heart of The Matter) เป็นสตูดิโออัลบั้มของเคนนี โรเจอส์ ในปีคศ. 1985 ภายใต้สังกัด RCA Records
อัลบั้มนี้สามารถขึ้นได้ถึงอันดับ 1 ในชารต์เพลงคันทรี และสูงสุด 51 ใน Billboard 200 โปรดิวซ์โดย George Martin
ฉบับ Remastered ถูกวางจำหน่ายในปี 2003 โดย Castle Music Ltd. 
==ซิงเกิ้ลทั้งหมด==
ซิงเกิ้ลจากอัลบั้มนี้มีทั้งหมด 2 เพลง ได้แก่ Morning Desire ที่สามารถขึ้นอันดับสูงสุดในชาร์ตเพลงคันทรีได้ และไปได้ถึงอันดับ 8 ในชาร์ตอดั๊ลท์คอนเทมโพรารี่ และอันดับ 79 ในชาร์ตเพงป๊อป ซิงเกิ้ลถัดไปคือ Goodbye Marie ที่มาจากอัลบั้ม Short Stories (วางจำหน่ายหลังจากโรเจอส์เซ็นสัญญากับทาง RCA ) ซิงเกิ้ลสุดท้ายที่ตามมาคือ Tomb of The Unknown Love นั้นสามารถขึ้นอันดับ 1 ในชาร์ตเพลงคันทรีได้
==รายชื่อเพลง==
"I Don't Wanna Have to Worry" (Steve Crossley, Michael Smotherman) (3:40)
"The Heart of the Matter" (Smotherman) (4:36)
"You Made Me Feel Love" (John Goin, Dave Loggins) (3:41)
"Morning Desire" (Loggins) (4:09)
"Don't Look in My Eyes" (Brian Potter, Frank Wildhorn) (3:34)
"The Best of Me" (David Foster, Jeremy Lubbock, Richard Marx) (4:01)
"Tomb of The Unknown Love" (Smotherman) (4:03)
"People in Love" (Mike Dekle, Byron Hill) (3:03)
"I Can't Believe Your Eyes" (Graham Lyle, Troy Seals) (3:02)
"Our Perfect Song" (David Briggs, Linda Thompson-Jenner) (4:01)
==ชาร์ต==
== อ้างอิง ==
นกยูงอินเดีย

นกยูงอินเดีย หรือ นกยูงสีน้ำเงิน (Indian  peafowl, Blue peafowl; ) เป็นนกยูงชนิดหนึ่ง ในวงศ์ไก่ฟ้าและนกกระทา  (Phasianidae) พบกระจายพันธุ์ในประเทศอินเดีย, ปากีสถาน, เนปาล, บังกลาเทศ, ภูฏาน และศรีลังกา
มีขนาดเล็กกว่านกยูงไทย (P.  muticus) ซึ่งเป็นนกยูงอีกชนิดหนึ่งที่พบได้ในประเทศไทยและภูมิภาคอินโดจีนจนถึงแหลมมลายูเล็กน้อย  ขนหงอนจะมีลักษณะเป็นรูปพัดต่างจากนกยูงไทยที่เป็นกระจุก สีของผิวหนังบริเวณหน้าจะมีสีขาว และมีสีดำคาดบริเวณตา ขนบริเวณคอและอกมีสีน้ำเงิน ขนบริเวณปีกเป็นลายสีขาวสลับกับสีดำ ขนตามลำตัวจะมีสีเขียวอมน้ำเงิน ด้านหลังเป็นเกล็ดคล้ายใบไม้ ในตัวเมียนั้นจะมีขนาดเล็กกว่าตัวผู้ ขนตามลำตัวเป็นสีน้ำตาล ขนคอและหลังจะมีสีอ่อนกว่าตัวผู้
นกยูงอินเดียตัวผู้ตัวเต็มวัย เมื่อเข้าสู่ช่วงฤดูสืบพันธุ์จะมีขนคลุมหางที่ยาวออกมา ประมาณ 2 เท่าของลำตัวหรือประมาณ 150 เซนติเมตร ประกอบด้วยขน 2 ประเภทด้วยกัน คือ ขนที่มีวงกลม ซึ่งเรียกว่า "แววมยุรา" และขนที่อยู่บริเวณขอบ เรียกว่า "T Feathers" ซึ่งบริเวณนี้จะไม่มีแววมยุรา ขนคลุมหางของนกยูงหนึ่งตัวจะประกอบด้วยขนคลุมหางประมาณ 200 เส้น แบ่งเป็นขนที่มีแววมยุรา ประมาณ 170 เส้น และขนคลุมหางที่เป็นขอบหรือ T-feathers อีกประมาณ 30 เส้น ซึ่งขนคลุมหางนี้จะมีเพื่อการเกี้ยวพาราสีตัวเมียในฤดูสืบพันธุ์ ที่เรียกว่า "การรำแพน" 
นกยูงอินเดียวางไข่ ครั้งละ 5-8 ฟอง ระยะฟักไข่นาน 28 วัน และในระยะที่เป็นวัยอ่อนนั้นจะมีความแตกต่างกับนกยูงที่ตัวโตเต็มวัยทั้งสีขนและขนาดของลำตัว ลูกนกยูงในวัยนี้จะไม่สามารถระบุเพศได้จากการสังเกตลักษณะและสีของขนจากภายนอก จนกว่าลูกนกจะมีอายุ 8 เดือน จึงจะสามารถระบุเพศด้วยจากการสังเกตลักษณะภายนอกและสีของขนได้  แต่ถ้ามองผิวเผินอาจจะเหมารวมได้ว่าเป็นลูกนกชนิดเดียวกันดังนั้นจะต้องสังเกตอย่างละเอียด โดยลูกของนกยูงไทยจะมีสีเขียวเป็นมันเหลือบบริเวณปลายขนแต่ละเส้นจะมีสีน้ำตาลแต้ม ขนบริเวณหัวและคอจะมีสีเขียวเป็นมันเหลือบและจะมีขนสีขาวแซมประปราย ขนปลายปีกจะมีสีน้ำตาลทองและมีสีดำแต้มบ้าง ส่วนลูกนกยูงอินเดียจะมีลักษณะแตกต่างกันที่ขน บริเวณลำตัวและหลังจะมีลายสีน้ำตาลประทั้งเส้น ขนบริเวณคอจะมีสีขาวเทาและมีสีเขียวเป็นมันเหลือบแซมประปราย ส่วนขนบริเวณคอส่วนล่างและหน้าอกจะเริ่มเห็นสีน้ำเงินแซมเป็นจุด ๆ ขนปลายปีกจะมีสีน้ำตาลลายดำ เมื่อมองโดยรวมก็จะพบว่าลูกนกยูงอินเดียจะมีสีที่อ่อนและหม่นกว่าลูกนกยูงไทย 


มีพฤติกรรมอยู่รวมกันเป็นฝูงในป่าดงดิบทึบ  ตัวผู้ชอบทำลานเอาไว้รำแพนหาง และจะรักษาความสะอาดลานอย่างดี เป็นนกที่ระวังตัวมากและสายตาไวมาก ยากที่จะเข้าใกล้ตัวได้ จะบินหนีก่อน เป็นนกที่บินเก่ง ชอบนอนที่สูงและชอบร้องเวลาเช้าและเย็น เป็นนกที่จดจำที่อยู่ของตนได้เป็นอย่างดี 
นกยูงอินเดีย ถือเป็นสัตว์ประจำชาติของอินเดีย ในต้นปี ค.ศ. 2016 รัฐบาลท้องถิ่นของรัฐกัว รัฐทางทิศตะวันออกติดชายฝั่งของอินเดียมีความพยายามจะจัดให้นกยูงอินเดียเป็นสัตว์รำคาญ ซึ่งสามารถฆ่าได้ ทำลายได้ เพราะมองว่าสร้างความเสียหายแก่พืชผลทางการเกษตร แต่เรื่องนี้ก็มีการคัดค้านอย่างกว้างขวาง

==อ้างอิง==
==แหล่งข้อมูลอื่น==
สกุลนกยูง
นกที่เป็นสัตว์เลี้ยง
สัญลักษณ์ของประเทศอินเดีย
ดรอเบตา-ตูร์นูเซเวริน

ดรอเบตา-ตูร์นูเซเวริน (Drobeta-Turnu Severin, ; Drobeta; Szörényvár, Szörénytornya; Северин; Дробета-Турну Северин/Drobeta-Turnu Severin) เป็นเมืองในเทศมณฑลเมเฮดินตส์ ประเทศโรมาเนีย ตั้งอยู่บนฝั่งซ้ายของแม่น้ำดานูบ ทางใต้ของโกรกธารไอร์ออนเกต เมืองมีประชากร 86,475 คน (ค.ศ. 2011) โดยเพิ่มขึ้นจาก 18,628 คน ในปี ค.ศ. 1900
== อ้างอิง ==
เมืองในประเทศโรมาเนีย
ศิรินุช เพ็ชรอุไร

ศิรินุช เพ็ชรอุไร (ชื่อเล่น: ก้อย) นักแสดงละครโทรทัศน์ ภาพยนตร์ ละครเวที และครูสอนการแสดงชาวไทย ปัจจุบันเป็นผู้กำกับละครเวที และแสดงละครโทรทัศน์ เช่น ปิ่นอนงค์, ธรณีนี่นี้ใครครอง, แม่ยายคงกระพัน, สุสานคนเป็น และ แค้นเสน่หา เป็นต้น
== ประวัติ ==
ศิรินุช เพ็ชรอุไร (ชื่อเล่น: ก้อย) เกิดวันที่ 7 พฤศจิกายน พ.ศ. 2509 เป็นนักแสดงละครโทรทัศน์ ภาพยนตร์ ละครเวที และครูสอนการแสดงชาวไทย เป็นนักแสดงค่ายกันตนา และเคยเป็นครูสอนการแสดง AF 4
เริ่มต้นเข้าสู่วงการเมื่อตอนอายุ 21 ปี โดยการเป็นอาสาสมัครมะขามป้อม แล้วทีมงานได้เห็นแวว เลยชักชวนกันไปเล่นละครเวทีที่โรงแรมมณเฑียร เล่นเรื่องแรกก็ได้เสนอชื่อเข้าชิงรางวัลหน้ากากทองคำสมทบฝ่ายหญิงเรื่อง "ขอโทษทีไม่มีนามบัตร" หลังจากนั้นก็เล่นละครเวทีมาโดยตลอด
หลังจากนั้นก็มีผลงานโฆษณาต่าง ๆ และได้เป็นตลกประกอบดารา-ศิลปินร้องเพลงช่วงแผ่นแตก ในรายการ 7 สีคอนเสิร์ต ซึ่ง ธงไชย แมคอินไตย์ และ มยุรา ธนะบุตร เป็นพิธีกรอยู่ในช่วงนั้น ก้อยจึงแจ้งเกิดจากการเป็นนักแสดงตลกอยู่เรื่อยมา จนได้มีโอกาสแสดงละครซิตคอมเรื่อง "รวมพลคน (น่า) ใช้" ในปี 2539 ทางช่อง 7
ด้านการศึกษาจบการศึกษาระดับปริญญาโท ภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย ปัจจุบันเป็นครูสอนการแสดงที่ กันตนา ดรามา สกูล (กันตนา) และยังรับงานแสดงละครอยู่เรื่อย ๆ บทที่บาทที่ได้รับในการแสดงละครโทรทัศน์จะเล่นเป็นบทแม่ และแม่บ้าน
== ผลงาน ==
=== ละครเวที ===
=== ภาพยนตร์ ===
2533 ความรักไม่มีชื่อ
2533 ใช่แล้วหลุดเลย
2534 กลิ้งไว้ก่อนพ่อสอนไว้
2539 เจนนี่ กลางวันครับ กลางคืนค่ะ !...รับบท แม่ของเจนนี่
2544 Goal Club เกมล้มโต๊ะ...รับบท แม่ของเปล่า
2556 พี่มากพระโขนง...รับบท เปียก
2557 My House บ้านขังวิญญาณ รับบท เจ๊พร
=== ละครโทรทัศน์ ===
=== กำกับละครโทรทัศน์ ===
2557 เรื่องแรก "7 มงกุฎ" (ช่อง 7)
=== ละครซิตคอม / ซีรีส์ ===
2539 ซิตคอม รวมพลคน (น่า) ใช้ ช่อง 7 (ประจำ)
2544 ซิตคอม ระเบิดเถิดเทิง ช่อง 5 (รับเชิญ)
2551 ซิตคอม มหาชนชาวแฟลต ช่อง 3 (ประจำ)
2554 ซิตคอม เป็นต่อ ตอน น้ำท่วม ไฟตัด งูกัด จระเข้ดุ...อย่าอยู่เลยแม่ ช่อง 3 (รับเชิญ)
2555 ซิตคอม ลูกไม้หลายๆต้น ช่องThaiPBS (ประจำ)
2555 ซิตคอม คู่รักต่างขั้ว ช่อง 3 (ประจำ)
2556 ซีรีส์ น้องใหม่ร้ายบริสุทธิ์ ตอน ไม้เรียวหัก ช่อง 3 (รับเชิญ)
2557 ซีรีส์ เหลี่ยมโจร ช่อง 3 (รับเชิญ)
2557 ซิตคอม หมัดเด็ดเสียงทอง ช่อง 9
2558 ซีรีส์ GossipGirlThailand ช่อง 3 (ประจำ)
2559 ซิตคอม หอเฮ้วขนหัวลุก ช่อง 7 (ประจำ)
2560 ซีรีส์ My Dear Loser รักไม่เอาถ่าน ตอน Edge of 17 ช่อง GMM 25 (ประจำ)
2562 ซิตคอม ยามป่วน กวนหัวใจ ช่อง 7 (ประจำ)
2565 ซีรีส์ คลับสะพานฟาย 2 Class ซิฟาย ตอน สุภาษิตสอนหญิง AIS Play
=== งานพากย์เสียง ===
พากย์เสียงการ์ตูนเรื่อง พระพุทธเจ้า รับบท นางมันตานี – แม่องคุลีมาล
พากย์เสียงรายการ นกฮูกสีรุ้ง รับบท ป้าฮูก (ออกอากาศทางช่อง 7 ทุกวันพุธ เวลา 14.30 น.)
== อ้างอิง ==
== แหล่งข้อมูลอื่น ==
แฟนเพจอย่างเป็นทางการ
นักแสดงหญิงชาวไทย
พิธีกรชาวไทย
นิสิตเก่าคณะอักษรศาสตร์ จุฬาลงกรณ์มหาวิทยาลัย
นักแสดงตลกหญิงไทย
นักจัดรายการวิทยุ
บุคคลจากกรุงเทพมหานคร
วอตอะเบาต์มี? (อัลบั้มเคนนี โรเจอส์)

วอตอะเบาต์มี? (What About Me?) เป็นอัลบั้มของเคนนี โรเจอส์ ที่วางจำหน่ายโดย RCA Records ในปี 1984
หลังจากความสำเร็จของอัลบั้มที่แล้ว อายส์แดตซีอินเดอะดาร์ก (ซึ่งมีเพลงพิเศษที่แต่งโดย Bee Gees สำหรับโรเจอส์เท่านั้นรวมอยู่ด้วย) ในปี 1983
เป็นเวลาร่วม 8 ปีกว่าแล้วที่เขาประสบควาสำเร็จในฐานะนักร้องเดี่ยวนี้  ขณะที่เหล่านักวิจารณ์ก็เข้ากันได้กับเพลงของเขา ซึ่งเป็น คันทรี,ป๊อป,อดั๊ลท์คอนเทมโพรารี่ เป็นที่นิยมในหมู่แฟนเพลงและซิงเกิ้ลของเขาก็ยังสามารถข้ามไปยังชาร์ตของอีกฝั่งได้ อย่างไรก็ตามนักวิจารณ์อย่าง Stephen Thomas Erlewine จาก Allmusic ก็ได้นิยามอัลบั้มนี้ว่าเป็นอะไรที่ "จืดชืดและไร้รสชาติ" เขากล่าวด้วยความสลดใจว่า..นี่เป็นหนึ่งในงานอดั๊ลท์คอนเทมโพรารี่ที่แย่ที่สุดในยุค 80 เลยก็ว่าได้ 
เพลงชื่อต้นอัลบั้ม What About Me เป็นเพลงทริโอ ที่ได้ นักร้องR&B James Ingram กับ Kim Carnes นักดนตรีวง New Christy Minstrels ที่ผันตัวเองไปเป็นนักร้องเดี่ยว เพลงนี้เป็นเพลงรักซึ่งขึ้นถึงอันดับ 1 ในชารต์ AC (Adult Contemporary Chart) และยังติดชาร์ตทั้งในเพลงป๊อปกับคันทรีอีกด้วย ทำให้ Richard Marx ผู้ซึ่งมีส่วนร่วมแต่งเพลงในอัลบั้มนี้ด้วย มีเพลงฮิตอันดับ 1 เพลงแรกในฐานะนักแต่งเพลง อีกเพลงหนึ่งในอัลบั้ม "Two Hearts, One Love" แต่งโดย Byron Hill และเพลง "The Stranger" (เพลงแนวเล่าเรื่องที่โรเจอส์ถนัด ดั่งเพลงฮิตก่อนๆเช่น The Gambler และ Lucille ) เพลง "The Night Goes On" (เป็นเพลงแนว R&B บัลลาด) และ Crazy (แต่งโดย Richard Marx เป็นเพลงสไตล์เดียวกันกับ Through The Years ) นอกจากโรเจอส์มีเพลงอันดับ 1 อีกเพลงแล้ว ยังทำให้ Marx มีเพลงอันดับ 1 เพลงที่ 2 ในฐานะนักแต่งเพลงอีกด้วย
แม้ว่าอัลบั้มนี้จะไม่ประสบความสำเร็จเท่ากับอัลบั้มก่อนหน้านี้ของเขา แต่ก็ยังฮิตพอที่จะขึ้นถึงอันดับที่ 9 ในชาร์ตอัลบั้มเพลงคันทรีได้ 
==ในกระแสนิยม==
เพลง "The Night Goes On"  นั้นถูกใช้เป็นเพลงรักประจำตัว Eden Capwell และ Cruz Castillo ซึ่งเป็นตัวละครในทีวีซีรีส์เรื่อง Santa Barbara ที่ออกอากาศระหว่างช่วงกลางยุค 80
== รายชื่อเพลง ==
"What About Me" - with Kim Carnes and James Ingram (Rogers, David Foster, Richard Marx) [4:23]
"The Night Goes On" (Paul Gordon, Tom Keane) [4:35]
"Dream Dancin'" (Laura Allan, Robbie Long) [4:25]
"Two Hearts One Love" (Mike Dekle, Byron Hill) [3:36]
"I Don't Want to Know Why" - with Cindy Fee (Guy Thomas) [4:06]
"Didn't We?" (Graham Lyle, Troy Seals) [3:55]
"Somebody Took My Love" (Richard Marx, David Pomeranz) [3:52]
"Crazy" (Rogers, Richard Marx) [3:43]
"The Stranger" (Dolly Parton) [3:46]
"Heart to Heart" (Richard Feldman, Jimmy Scott) [3:42]
==บุคลากร==
Erich Bulling, Jimmy Cox, David Foster, John Hobbs, Tom Keane, Randy Kerber, Marcus Ryle: Keyboards
Dann Huff, Paul Jackson Jr., Michael Landau, Kenny Rogers, Fred Tackett, Kin Vassy, Billy Joe Walker: Guitars
Dennis Belfield, Joe Chemay, Nathan East, Neil Steubenhaus: Bass
Ed Greene, John "JR" Robinson: Drums
(Ex) Cat Heads, Steve Foreman, Sheila E., Michael Temple: Percussion
Gary Herbig: Saxophone
Kenny Cetera, Cindy Fee, Portia Griffin, Richard Marx, Herb Pedersen, Kenny Rogers II, Terry Williams: Vocal Backing
==ชาร์ต==
== อ้างอิง ==
ไวรัสเด็งกี

ไวรัสเด็งกี (dengue virus) เป็นเชื้อสาเหตุของไข้เด็งกี มีสี่ซีโรไทป์ ไวรัสเด็งกีเป็นอาร์เอ็นเอไวรัสสายบวกเดี่ยวในวงศ์ Flaviviridae สกุล Flavivirus ซึ่งมียุงเป็นพาหะ ไวรัสทั้งสี่ซีโรไทป์สามารถก่อโรคได้รุนแรงเท่า ๆ กัน
จีโนมของไวรัสมีขนาดประมาณ 11,000 เบส ซึ่งมีรหัสโปรตีนโครงสร้างสามชนิด คือ capsid protein C, membrane protein M, envelope protein E โปรตีนที่มิใช่โครงสร้างเจ็ดชนิด คือ NS1, NS2a, NS2b, NS3, NS4a, NS4b, NS5 และบริเวณที่ไม่ถอดรหัสสั้น ๆ ทั้งปลาย 5' และ 3' การจำแนกแต่ละซีโรไทป์เป็นจีโนมไทป์มักสัมพันธ์กับพื้นที่ซึ่งมักพบสายพันธุ์นั้นหรือพื้นที่ซึ่งพบสายพันธุ์นั้นครั้งแรก
== อ้างอิง ==
ไข้เด็งกี
ไอพรีเฟอร์เดอะมูนไลต์

ไอพรีเฟอร์เดอะมูนไลต์ (I Prefer The Moonlight) เป็นสตูดิโออัลบั้มของ เคนนีโรเจอส์ ศิลปินเพลงคันทรีชื่อดัง อัลบั้มนี้ประสบความสำเร็จในระดับที่น่าพอใจสำหรับสถานะของเขาในวงการเพลงณช่วงเวลานั้น ติดอันดับ 18 ในชาร์ตอัลบั้มคันทรี  แต่สามารถขึ้นถึงเพียงแค่อันดับที่ 163 ใน Billboard 200 ความสำเร็จในตลาดเพลงคันทรีส่งผลให้อัลบั้มนี้มียอดขายระดับโกลด์ได้ อัลบั้มนี้ยังประกอบไปด้วย ซิงเกิ้ลฮิตท๊อป 5 คือเพลงชื่อต้นอัลบั้มและ Make No Mistake, She's Mine ซึ่งได้รับรางวัลแกรมมีสาขาเพลงคู่แห่งปี ร่วมกับ Ronnie Milsap
อัลบั้มนี้ถือเป็นอัลบั้มสุดท้ายของโรเจอส์กับค่าย RCA
==ซิงเกิ้ล==
เปิดตัวด้วยซิงเกิ้ลเพลงคู่กับ Ronnie Milsap ด้วยเพลง Make No Mistake, She's Mine ซึ่งทำให้ทั้งโรเจอส์และมิลเซปติดท๊อปชาร์ตทั้งในอเมริกาและแคนาดา ต่อมาคือเพลงชื่อต้นอัลบั้มที่ขึ้นได้ถึงอันดับ 2 เท่ากันทั้งในอเมริกาและแคนาดา ซิงเกิ้ลที่ 3 คือ The Factory ขึ้นอันดับที่ 6 ในอเมริกาและ 3 ในแคนาดา
ส่วนซิงเกิ้ลสุดท้ายนั้นคือ I Don't Call Him Daddy ที่ประสบความสำเร็จเพียงเล็กน้อยในอันดับที่ 86
==รายชื่อเพลง==
"I Prefer The Moonlight" (Gary Chapman, Mark Wright) (5:10)
"Now and Forever" (Wayne Kirkpatrick, Keith Thomas) (4:09)
"We're Doin' Alright" (Reed Nielsen) (4:00)
"Make No Mistake, She's Mine" (With Ronnie Milsap) (Kim Carnes) (3:58)
"One More Day" (John Barlow Jarvis, Nielsen) (2:57)
"She's Ready for Someone to Love Her" (Charlie Black, Jerry Gillespie, Tommy Rocco) (2:51)
"I Don't Call Him Daddy " (Nielsen) (4:08)
"The Factory" (Bud McGuire) (3:26)
"We Fell in Love Anyway" (Naomi Martin, Mike Reid) (3:21)
"You Can't Say You Don't Love Me Anymore" (John Jarvis, Bill Lamb) (3:15)
==ชาร์ต==
== อ้างอิง ==
อัลบั้มเพลงในปี พ.ศ. 2530
รถไฟใต้ดินมินสค์

รถไฟใต้ดินมินสค์ (Мінскае метро, Минский метрополитен) เป็นระบบขนส่งมวลชนที่ให้บริการในกรุงมินสค์ ซึ่งเป็นเมืองหลวงของประเทศเบลารุส เปิดให้บริการในปี ค.ศ. 1984 ประกอบด้วยเส้นทางจำนวน 2 สาย และสถานีรถไฟฟ้า 28 สถานี ระยะทางทั้งสิ้น 
== เส้นทาง ==
== ดูเพิ่ม ==
รถรางมินสค์
รายชื่อระบบขนส่งมวลชนความเร็วสูง
== อ้างอิง ==
== แหล่งข้อมูลอื่น ==
Minsk Urban Transport - Structure of Minsk Metro 
Official City of Minsk Urban Transport site 
The site of the Minsk subway Minsk-Metro.NET
Minsk Metro lines on Google Maps
Photos of Minsk, Belarus on GOMINSK.ORG 
Site by Andrey Kharchevk 
Popular site
Another Popular site
Urbanrail.net information
Network map
Minsk Metro Track Map
รถไฟฟ้าใต้ดินในประเทศเบลารุส
การขนส่งในมินสค์
รถไฟใต้ดินบรัสเซลส์

รถไฟใต้ดินบรัสเซลส์ (Métro de Bruxelles, Brusselse metro) เป็นระบบรถไฟใต้ดินขนาดใหญ่ที่ให้บริการในกรุงบรัสเซลส์ เมืองหลวงของประเทศเบลเยียม ประกอบด้วย 4 เส้นทาง ระยะทางทั้งสิ้น  จำนวน 59 สถานี และรถรางใต้ดิน 3 เส้นทาง ซึ่งสถานีในเส้นทางของรถรางนั้น จะคล้ายกับสถานีรถไฟฟ้าใต้ดิน รวมทั้งสองโครงข่ายแล้วได้ระยะทาง  มีสถานีรถไฟฟ้าทั้งหมด 69 สถานี
== เส้นทางและสถานี ==
ทั้งหมด 4 เส้นทาง 59 สถานี (เมื่อไม่รวมเส้นทางรถราง)
== ดูเพิ่ม ==
การคมนาคมในบรัสเซลส์
รถรางบรัสเซลส์
รายชื่อสถานีรถไฟใต้ดินบรัสเซลส์
รายชื่อระบบขนส่งมวลชนความเร็วสูง
== อ้างอิง ==
== แหล่งข้อมูลอื่น ==
STIB/MIVB official website
New metro plan from 4 April 2009
Brussels page on Urbanrail.net
Photos: Métro de Bruxelles  
Network map
Proposed Network 2020 
Carte de synthèse - Visions 2020 
 
รถไฟฟ้าใต้ดินในประเทศเบลเยียม
รถไฟใต้ดินเบลูโอรีซองชี

รถไฟใต้ดินเบลูโอรีซองชี (Metrô de Belo Horizonte) เป็นระบบขนส่งมวลชนความเร็วสูงที่ให้บริการในเมืองเบลูโอรีซองชี ประเทศบราซิล มีเส้นทางเพียง 1 สาย ระยะทาง  จำนวน 19 สถานี จำนวนผู้โดยสารต่อปีคือ 57.42 ล้านคน หรือประมาณ 157,300 คนต่อวัน ดำเนินการโดยบริษัทรถไฟในเมืองแห่งบราซิล (Companhia Brasileira de Trens Urbanos, CBTU)
== โครงสร้างทางราง ==
ใช้ระบบจ่ายไฟฟ้าเหนือหัว ไฟฟ้า 3000V DC ความเร็วสูงสุด 80 กิโลเมตรต่อชั่วโมง ขนาดความกว้างรางคือ 1.600 เมตร
== เส้นทาง ==
=== เส้นทางในอนาคต ===
== อ้างอิง ==
== ดูเพิ่ม ==
รายชื่อระบบขนส่งมวลชนความเร็วสูง
== แหล่งข้อมูลอื่น ==
บเบลูโอรีซองชี
การขนส่งในรัฐมีนัชเจไรช์
สกุลงิ้ว

สกุลงิ้ว หรือBombax เป็นสกุลของพืชมีดอกในวงศ์ชบา เป็นพืชพื้นเมืองในแอฟริกาตะวันตก อินเดีย เอเชียตะวันออกเฉียงใต้ จนถึงออสเตรเลียภาคเหนือ ปัจจุบันมีประมาณ 4 สปีชีส์ โดยพืชหลายชนิดถูกย้ายไปสกุลอื่น 
==สปีชีส์==
Bombax buonopozense P.Beauv.
Bombax ceiba L.
Bombax costatum Pellegr. & Vuill.
Bombax insigne Wall.
Bombax mossambicense A.Robyns
===เคยอยู่สกุลนี้===
Ceiba aesculifolia (Kunth) Britten & Baker (as B. aesculifolium Kunth)
Ceiba pentandra (L.) Gaertn. (as B. pentandrum L.)
Cochlospermum orinocense (Kunth) Steud. (as B. orinocense Kunth)
Cochlospermum religiosum (L.) Alston (as B. gossypium L.)
Cochlospermum vitifolium (Willd.) Spreng. (as B. vitifolium Willd.)
Ochroma pyramidale (Cav. ex Lam.) Urb. (as B. pyramidale Cav. ex Lam.)
Pachira aquatica Aubl. (as P. macrocarpum (Schltdl. & Cham.) K.Schum.)
Pachira emarginata A.Rich. (as B. emarginata (A.Rich.) C.Wright)
Pachira insignis (Sw.) Savigny (as B. affine (Mart. & Zucc.) Ducke)
Pseudobombax ellipticum (Kunth) Dugand (as B. ellipticum Kunth)
Pseudobombax grandiflorum (Cav.) A.Robyns (as B. cyathophorum (Casar.) K.Schum.)
Pseudobombax septenatum (Jacq.) Dugand (as B. heptaphyllum L.)
==อ้างอิง==
== ดูเพิ่ม ==
==แหล่งข้อมูลอื่น==
Haryana Online: Semul 
Shimul  (ข้อมูลภาษา  Abasar)
สกุลงิ้ว
ไกรอาย

ไกรอาย (Graeae) หรือเรียกว่า ไกรอี หรือ เกรอี ปรากฏในเทพปกรณัมกรีก เป็นสามพี่น้องแม่มดผมสีเทา ขณะเดียวกันในบางตำนานจะกล่าวว่าปรากฏในรูปร่างของครึ่งคนครึ่งห่าน ไกรอายเป็นลูกสาวของ Phorcys และ เซโต และเป็นน้องสาวของกอร์กอน
ไกรอายมีอยู่สามคือ ดีโน (Deino - Δεινώ) เอนโย (Enyo - Ἐνυώ) และ เพมเฟรโด (Pemphredo - Πεμφρηδώ)  โดยทั้งสามได้มีการใช้ดวงตาด้วยกันหนึ่งดวง และฟันด้วยกันหนึ่งซี่ ซึ่งสลับกันใช้งาน ในตำนานกล่าวว่าเปอร์เซอุสได้บังคับให้ไกรอายบอกที่ซ่อนของสิ่งของที่จะใช้สำหรับฆ่าเมดูซ่าโดยการแอบขโมยดวงตาของไกรอายเพื่อแลก
== อ้างอิง ==
Grimal, Pierre, "Graeae" p. 175
เทพปกรณัมกรีก
แม่มด
อาร์เอ็นเอไวรัส

อาร์เอ็นเอไวรัส (RNA virus) คือ ไวรัสที่มีอาร์เอ็นเอ (กรดไรโบนิวคลีอิก) เป็นสารพันธุกรรม กรดนิวคลีอิกนี้โดยปกติเป็นอาร์เอ็นเอสายเดี่ยว (ssRNA) แต่ก็มีอาร์เอ็นเอสายคู่ (dsRNA) เช่นกัน โรคเด่นในมนุษย์ที่เกิดจากอาร์เอ็นเอไวรัส ได้แก่ ซาร์ส ไข้หวัดใหญ่ ตับอักเสบซี ไข้ไนล์ตะวันตก โปลิโอ และหัด
คณะกรรมการสากลฝ่ายไวรัสอนุกรมวิธานจำแนกอาร์เอ็นเอไวรัสอยู่ในกลุ่ม 3, 4 หรือ 5 ของระบบการจำแนกไวรัสบัลติมอร์ และไม่พิจารณาไวรัสซึ่งมีดีเอ็นเอระยะกลางในวงจรชีวิตว่าเป็นอาร์เอ็นเอไวรัส ไวรัสซึ่งมีอาร์เอ็นเอเป็นสารพันธุกรรม แต่มีดีเอ็นเอระยะกลางในวงจรการถ่ายแบบ เรียก รีโทรไวรัส ซึ่งจัดอยู่ในกลุ่ม 6 ของการจำแนกแบบบัลติมอร์ รีโทรไวรัสที่เด่นในมนุษย์ ได้แก่ HIV-1 และ HIV-2 ซึ่งเป็นสาเหตุของโรคเอดส์
คำเรียกอาร์เอ็นเอไวรัสโดยไม่รวมรีโทรไวรัส คือ ไรโบไวรัส
== อ้างอิง ==
ไวรัส
อาร์เอ็นเอ